Swiat przed Tobą klãkł

Swiat przed Tobą klãkł - to je znanô kòlãda z Kaszëb, chterny słowa napisôł Jón Rómpsczi.
 Słowa 
Swiat przed Tobą klãkł!
Rozzybóné biją zwònë,
Biją w swiata dôl.
Z głosã jich lëdztwa jidą gónë
- Tam w Betlejem môl.

Zrësził mù serca, dobéł dëszã,
Rozłożił do swòjëch nóg.
Jezës naj małi zasôł cëszã –
Òn z dzecka Òjc, naj Bóg.

Z żłóbka swą rãczką błogòsławi
I rôczi do se swiat,
Chtëren Mù w klãczkach ùpôdł całi
I z niegò bierze chwat.

Cemże jes, Dzecã, swiata ùpchnął
I wid jes rozpôlił,
Pògańsczé ògnie zewsząd zdmùchnął
- Bùwrónë pòwalił.

Wiérny zôs klëklë pòdle żłóbka,
Ten z môłégò Twój lud.
Rozzybóny jak zwònë lgnie zewsządka,
Chòc w sercach bije trud.

Chwałã dzys Tobie spiéwie w nocë,
Zapôlô swiãti łãk,
Cëchi nijak leżisz w złoce 
- Zôs swiat przed Tobą klãkł!
 Lëteratura  
E. Gòłąbk, E. Prëczkòwsczi:Më trzimómë z Bògã, Gduńsk 1998, s. 124.
Kaszëbsczié kolędë ë godowé spiéwë / zebr. i wstępnie oprac. Władysław Kirstein ; [wybór i przygot. do druku Jerzy Stachurski ; wstęp Józef Borzyszkowski]. Gdańsk : Zrzeszenie Kaszubsko-Pomorskie, 1982, ss. 133 - 134


Swiat przed Tobą klãkł
Kategòrëjô:Kòlãdë